NARIADENIE KOMISIE (ES) č. 1381/2007
z 26. novembra 2007,
ktorým sa mení a dopĺňa nariadenie (ES) č. 2133/2001 o úprave a zaistení položiek pre potreby správy určitých tarifných kvót a tarifných stropov Spoločenstva v sektore obilnín (pokiaľ ide o zvýšenie koncesií tarifných kvót zo strany Spoločenstva na krmivo pre ryby z Faerských ostrovov patriace pod číselné znaky KN ex 2309 90 10, ex 2309 90 31 a ex 2309 90 41)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 827/68 z 28. júna 1968 o spoločnej organizácii trhu s určitými výrobkami uvedenými v prílohe II k zmluve (1),
so zreteľom na rozhodnutie Rady 97/126/ES zo 6. decembra 1996 o uzatvorení dohody medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej (2),
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (3), a najmä na jeho článok 12 ods. 1,
keďže:
(1)
V rozhodnutí Spoločného výboru ES/Dánsko - Faerské ostrovy č. 1/2005 (4) sa zmenil a doplnil protokol č. 3 k dohode medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej (5) (ďalej len „dohoda“), schválený rozhodnutím Rady 97/126/ES, pokiaľ ide o vymedzenie pojmu „pôvodné výrobky“ a metód administratívnej spolupráce.
(2)
Rada 13. júna 2007 rozhodla o pozícii Spoločenstva týkajúcej sa zmeny a doplnenia protokolu č. 4 k dohode.
(3)
V rozhodnutí Spoločného výboru ES/Dánsko - Faerské ostrovy č. 1/2007 (6), ktorým sa mení a dopĺňa protokol č. 4 k dohode, sa mení a dopĺňa predovšetkým ročná colná kvóta na poradové číslo kvóty 09.0689.
(4)
V článku 1 ods. 2 bode 1 protokolu 4 k dohode zmenenej a doplnenej rozhodnutím spoločného výboru ES/Dánsko - Faerské ostrovy č. 1/2007 sa ustanovuje, že pokiaľ ide o colné kvóty otvorené pre krmivo pre ryby patriace pod číselné znaky KN ex 2309 90 10, ex 2309 90 31 a ex 2309 90 41, musia orgány Faerských ostrovov preukázať, že krmivo pre ryby vyvážané do EÚ v rámci tejto preferenčnej kvóty neobsahuje pridaný lepok iný ako lepok prirodzene obsiahnutý v obilninách, ktoré môžu tvoriť zložku tohto krmiva.
(5)
V článku 3 rozhodnutia Spoločného výboru ES/Dánsko - Faerské ostrovy č. 1/2007 sa ustanovuje, že zvýšenie objemu colnej kvóty na kalendárny rok 2007 sa vypočíta pro rata temporis od 1. decembra 2007. Zvýšenie objemu colnej kvóty na kalendárny rok 2007 sa ustanovuje na 833 ton.
(6)
Nariadenie Komisie (ES) č. 2133/2001 by sa preto malo zodpovedajúcim spôsobom zmeniť a doplniť (7).
(7)
Opatrenia ustanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Nariadenie (ES) č. 2133/2001 sa mení a dopĺňa takto:
1.
V článku 2 sa odsek 3 nahrádza takto:
„3. Výrobky dovážané podľa tarifnej kvóty 09.0689 sa prepúšťajú do voľného obehu po predložení:
a)
dôkazu o pôvode ustanoveného v článku 16 protokolu č. 3 k dohode medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej, pokiaľ ide o vymedzenie pojmu ‚pôvodné výrobky‘ a metód administratívnej spolupráce, a
b)
vyhlásenia v jednom zo znení uvedených v prílohe V, potvrdeného týmto orgánom Faerských ostrovov:
Heilsufrøðiliga starvsstovan (Potravinový a veterinárny úrad)
Falkavegur 6, 2. floor.
FO-100 TÓRSHAVN
FAROE ISLANDS
Tel.: 00 298 35 64 00
Fax: 00 298 35 64 01
Servisná linka: 00 298 55 64 03 (do 23.00 hod.)
E-mail: HFS@HFS.FO
Internetová stránka: www.hfs.fo“.
2.
Znenie v prílohe II týkajúce sa poradového čísla 09.0689 sa nahrádza znením v prílohe I k tomuto nariadeniu.
3.
Znenie v prílohe II k tomuto nariadeniu sa pridáva ako príloha V.
Článok 2
Bez toho, aby bol dotknutý článok 1 ods. 2, je tarifná kvóta na kalendárny rok 2007 10 833 ton.
Článok 3
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Uplatňuje sa od 1. decembra 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 26. novembra 2007